เซอร์ชา โรนัน

เซอร์ชา อูนา โรนัน (, ; เกิด 12 เมษายน ค.ศ. 1994) เป็นนักแสดงชาวไอริชที่เกิดในสหรัฐ เธอเป็นที่รู้จักจากการแสดงในภาพยนตร์แนวดรามาย้อนยุคหลายเรื่อง เธอได้รับรางวัลมากมาย รวมถึงรางวัลลูกโลกทองคำ และยังถูกเสนอชื่อเข้าชิงรางวัลออสการ์สี่ครั้ง และรางวัลแบฟตาอีกห้าครั้ง

โรนันเริ่มการแสดงในปี 2003 ในซีรีส์ทางการแพทย์ของไอร์แลนด์เรื่อง The Clinic และได้แสดงภาพยนตร์ครั้งแรกในเรื่อง รักครั้งใหม่หัวใจแอ๊บแบ๊ว​ (2007)​ จากนั้นเธอประสบความสำเร็จในวงการภาพยนตร์และเป็นที่รู้จักตั้งแต่อายุ 13 ปี จากการแสดงในภาพยนตร์เรื่อง ตราบาปลิขิตรัก (2007) ซึ่งทำให้เธอได้รับการเสนอชื่อเข้าชิงรางวัลออสการ์, รางวัลลูกโลกทองคำ และรางวัลแบฟตา สาขานักแสดงสมทบหญิงยอดเยี่ยม ต่อมาเธอได้แสดงในภาพยนตร์ของปีเตอร์ แจ็กสัน​เรื่อง ​สัมผัสแค้นจากสวรรค์ (2009)​ ก่อนหันมาแสดงในภาพยนตร์แนวแอกชัน-ระทึกขวัญด้วยการรับบทเป็นนักฆ่าสาวในภาพยนตร์เรื่อง เหี้ยมบริสุทธิ์ (2011)​ และรับบทสมทบในภาพยนตร์ของเวส แอนเดอร์สัน​ เรื่อง คดีพิสดารโรงแรมแกรนด์บูดาเปสต์

โรนันได้รับคำชื่นชมและประสบความสำเร็จอีกครั้งเมื่อเธอได้รับการเสนอชื่อเข้าชิงรางวัลออสการ์เป็นครั้งที่สองในสาขานักแสดงนำหญิงยอดเยี่ยม​ จากภาพยนตร์ย้อนยุคเรื่อง บรุกลิน (2015) ​โดยเธอรับบทเป็นผู้หญิงชาวไอริชที่ต้องอพยพจากยุโรปมาใช้ชีวิตในสหรัฐ

ผลงานการแสดง

ภาพยนตร์

ละครเวที

อ้างอิง

แหล่งข้อมูลอื่น 
 
 

ชาวอเมริกันเชื้อสายไอริช
นักแสดงภาพยนตร์หญิงชาวอเมริกัน
นักแสดงหญิงชาวอเมริกันในศตวรรษที่ 21
นักแสดงละครโทรทัศน์หญิงชาวอเมริกัน
นักแสดงเด็กชาวอเมริกัน
บุคคลจากนครนิวยอร์ก
บุคคลจากเดอะบร็องซ์